יבהן קורניצ'וק

יֶבְהֶן וולודימירוביץ' קורניצ'וק (באוקראינית: Корнійчук Євген Володимирович; בעברית נקרא לעיתים בהגייה רוסית יבגן קורניצ'וק; נולד ב-18 באוקטובר 1966 ב) הוא פוליטיקאי ודיפלומט אוקראיני המכהן כשגריר אוקראינה בישראל. בעבר כיהן כחבר בפרלמנט ומנהיג המפלגה הסוציאל-דמוקרטית האוקראינית, וקודם לכן כסגן שר המשפטים האוקראיני).

ביוגרפיה
קורניצ'וק סיים בשנת 1987 את לימודיו בבית הספר הצבאי הגבוה לקצונה פוליטית (politruk/komisar) במינסק. ב-1996 השלים את לימודיו לתואר ראשון במשפטים באוניברסיטת קייב, והחל לעסוק בעריכת דין. שנתיים לאחר מכן סיים את לימודיו לתואר שני במשפט בינלאומי באוניברסיטת סאות'רן מתודיסט שבארצות הברית.

את עבודתו בשירות המדינה החל ב-1992 כיועץ בכיר של משרד המשפטים האוקראיני. בין השנים 1993–1998 כיהן כסגן קונסול אוקראינה בניו יורק. במהלך שהותו בארצות הברית שימש גם במשך כשנה כרשם בבית המשפט הפדרלי בטקסס, אצל השופט ג'רי בושמייר. לאחר מכן שב למשרד החוץ בארצו ושימש כיועץ לענייני אמריקה וקנדה, וכן כסגן ראש מחלקת חוזים ומשפטים. בהמשך מונה לראש המחלקה להסכמים בינלאומיים של משרד החוץ של אוקראינה, ומשנת 2000 היה מרצה בכיר באקדמיה הדיפלומטית במשרד החוץ, ושותף בכיר במשרד עורכי הדין "Master & Partners". דורג ברשימת "100 עורכי דין מומלצים" של ההוצאה לאור "פרקטיקה משפטית". ב-2006 הוא נבחר לסגן ראש העיר קייב.

ב-10 בספטמבר 2020 מינה נשיא אוקראינה וולודימיר זלנסקי את קורניצ'וק לשגריר אוקראינה בישראל. ב-16 בנובמבר 2020 נכנס השגריר לתפקידו, ונפגש עם שר החוץ גבי אשכנזי.

בדצמבר 2021, בטקס לציון 30 שנה ליחסים בין המדינות אמר קוריניצ'וק כי מדינתו מכירה בירושלים כבירת ישראל ושתיפתח בה שלוחה של שגרירות אוקראינה.

קישורים חיצוניים

הערות שוליים 

קצרמר פוליטיקאים
שגרירים בישראל
יחסי אוקראינה–ישראל
פוליטיקאים אוקראינים
חברי המועצה העליונה של אוקראינה
עורכי דין
בוגרי אוניברסיטת קייב
שגרירי אוקראינה
אוקראינים שנולדו ב-1966